**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2018 թվականի N -Ն**

**ԲՆԱԿԱՎԱՅՐԵՐԻ ԿԱՆԱՉ ԳՈՏԻՆԵՐԻ ՉԱՓԵՐԻՆ ԵՎ ՏԵՍԱԿԱՅԻՆ ԿԱԶՄԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒ­ԹՅԱՆ 2008 ԹՎԱԿԱՆԻ ՀՈԿՏԵՄԲԵՐԻ 30-Ի N 1318-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով <<Բուսական աշխարհի մասին>> Հայաստանի Հանրապետության օրենքի 5-րդ հոդվածի <<ժ>> կետը և <<Իրավական ակտերի մասին>> Հայաստանի Հանրապետության օրենքի 72-րդ հոդվածի 1-ին մասը՝ Հայաստանի Հանրապետության կառավարությունը **որոշում է.**

1. Սահմանել բնակավայրերի կանաչ գոտիների չափերին և տեսակային կազմին ներկայացվող պահանջները` համաձայն հավելվածի:
2. Ուժը կորցրած ճանաչել Հայաստանի Հանրապետության կառավարության 2008 թվականի հոկտեմբերի 30-ի <<Բ**նակավայրերի կանաչ գոտիների չափերին և կազմությանը ներկայացվող պահանջների տեխնիկական կանոնակարգը հաստատելու մասին**>> N 1318-Ն որոշումը:

Հավելված

ՀՀ կառավարության 2018 թվականի \_\_\_\_\_\_\_\_

N \_\_\_\_\_ Ն որոշման

**ԲՆԱԿԱՎԱՅՐԵՐԻ ԿԱՆԱՉ ԳՈՏԻՆԵՐԻ ՉԱՓԵՐԻՆ ԵՎ ՏԵՍԱԿԱՅԻՆ ԿԱԶՄԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

**I. ԿԻՐԱՌՄԱՆ** **ՈԼՈՐՏԸ**

1. Բնակավայրերի կանաչ գոտիների չափերին և տեսակային կազմին ներկայացվող պահանջներով սահմանվում են քաղաքային և գյուղական բնակավայրերի կանաչ գոտիների չափերը` ըստ բնակավայրի տարածքի, կանաչ գոտիների տեսակները և կանաչապատման տարրերի տեսակային կազմը (տեսականին)` ըստ գոտիականության, ինչպես նաև կանաչ գոտիների անտառների պահպանությանն ու արդյունավետ օգտագործմանը ներկայացվող պահանջները:

2. Սույն իրավական ակտի գործողությունը տարածվում է Հայաստանի Հանրապետության քաղաքային և գյուղական բնակավայրերի բարեկարգման, վերակառուցման և նոր կառուցվող բնակավայրերի նախագծման աշխատանքների վրա:

**II. ՀԱՍԿԱՑՈՒԹՅՈՒՆՆԵՐԸ**

3. Սույն իրավական ակտում կիրառված են հետևյալ հասկացությունները`

1) ***բնակավայրերի կանաչ գոտիներ`*** բնակավայրերի կանաչապատվածության մեջ միասնական ամբողջական համակարգ` բնակավայրերին հարող անտառներով, ընդհանուր օգտագործման կանաչ տարածքներով, անտառապաշտպան շերտերով զբաղեցված տարածքներով, որոնք ունեն պաշտպանական և սանիտարահիգիենիկ նշանակություն և հանդիսանում են բնակչության հանգստավայրեր (ռեկրեացիոն գոտիներ), ունենում են անտառապուրակային գոտի և անտառատնտեսական մաս.

2) ***կանաչ տնկարկներ`*** բնական աճող կամ արհեստականորեն տնկված ծառերի, թփերի ու խոտաբույսերի ամբողջություն: Կանաչ տնկարկների համակարգը կազմվում է բնակավայրերի տարածքում և բնակավայրամերձ տարածքներում գտնվող տարբեր գործառնական նշանակություն ունեցող տնկարկների ամբողջությունից: Ըստ գործառնական նշանակության կանաչ տնկարկները լինում են`

ա. *ընդհանուր օգտագործման`* բնակչության հանգստավայրեր հանդիսացող անտառներ, անտառապուրակներ, զբոսայգիներ, զբոսապուրակներ, այգիներ կամ պարտեզներ,

բ. *սահմանափակ օգտագործման`* բնակեցված տարածքների, դպրոցների, մանկական հիմնարկների, հասարակական շենքերի` կրթական, մշակութային, գիտական և այլ հաստատությունների, սպորտային կառույցների, առողջապահական հիմնարկների, արդյունաբերական կազմակերպությունների և այլն տնկարկներ,

գ. *հատուկ նշանակության`* մայրուղիների, փողոցների, ջրապաշտպան, քամապաշտպան, հակաէրոզիոն տնկարկներ, սանիտարապաշտպանական և պաշտպանական գոտիների, բուսաբանական, կենդանաբանական այգիների, ցուցահանդեսների տնկարկներ և այլն.

3) ***կանաչապատման տիպ`*** կանաչ տնկարկների բաղադրիչ մաս` զանգված, խումբ, մենածառ, ծառուղի, կենդանի ցանկապատ, եզրաշերտ, ուղղաձիգ կանաչապատման տնկարկ, քարապարտեզ, երկարածաղկուն և մշտածաղկուն պարտեզներ և այլն.

4) ***կանաչապատման տարրեր`*** կանաչապատման համար օգտագործվող ծառեր, թփեր, լիանաներ (տնկված առանձին-առանձին, խմբերով, զանգվածներով, շարքերով), ծաղկանոցներ, սիզամարգեր, զանազան խոտաբույսերի խմբավորումներ, քարաբլրակներ, ինչպես նաև տեղափոխելի սկահակներում, բուսարկղերում և ծաղկամաններում տնկված ջերմոցային բույսեր և կանաչապատման այլ միջոցներ.

5) ***կանաչապատման նորմ`*** բնակչության մեկ շնչին բաժին ընկնող կանաչապատ տարածքի նվազագույն քանակը, քմ/մարդ.

6) ***անտառապուրակ`*** բնակավայրերի տարածքի առողջացման, բնական միջավայրում մարդկանց հանգստի, մշակութային և գեղագիտական պահանջները բավարարող բնական կամ մասամբ արհեստական ու բարեկարգված անտառազանգված, որը կազմակերպված է որոշակի լանդշաֆտածավալահատակագծային համակարգով` տնկարկների աստիճանական վերակառուցմամբ, ճանապարհների, ճեմածառուղիների, հետիոտն արահետների, բացատների, ջրամբարների և այլնի ստեղծմամբ.

7) ***զբոսայգի կամ պարկ`*** ծառուղիներով, ջրային մակերեսներով, խաղահրապարակներով, քանդակներով, ճարտարապետական փոքր ձևերով, զվարճանքի կառույցներով բնական կամ արհեստական կանաչապատ տարածք` զբոսանքի, հանգստի, ժամանցի և այլնի համար: Զբոսայգիներն ըստ նշանակության լինում են մշակույթի և հանգստի, մանկական, մարզական, զբոսանքային, հուշահամալիրային.

8) ***այգի կամ պարտեզ`*** վայրի և մշակովի մրգատու ու հատապտղային ծառերով, թփերով, ծաղիկներով և այլ բույսերով ծածկված տարածք, որն ստեղծվում է բույսերի տարբեր համակցումներից: Կարող է ստեղծվել նաև որպես գեղագիտական արժեք ներկայացնող ինքնուրույն արհեստական լանդշաֆտ և ունենալ ռեկրեացիոն նշանակություն.

9) ***զբոսապուրակ կամ պուրակ`*** ոչ մեծ չափերի հասարակական զբոսայգի կամ այգի, որը տեղադրված է հրապարակներում կամ փողոցների խաչմերուկներում, ինչպես նաև ոչ մեծ չափերի չկառուցապատված տարածքներում, երբեմն փողոցի խորքում գտնվող շենքերի շրջակայքում և ծառայում է որպես մարդկանց հանգստավայր ու պաշտպանում փողոցային աղմուկից ու աղտոտումներից.

10) ***ճեմելիք`*** լայն ծառուղի ընդարձակ փողոցի մեջտեղում կամ լայն փողոց, որի երկու կողմերում ծառուղիներ են: Ստեղծվում է մայրուղիների, առափնյա և բնակելի փողոցների երկարությամբ` լայն գոտու ձևով, ծառերի ու թփերի ծառուղու տեսքով.

11) ***ծառուղի`*** իրարից հավասար հեռավորությամբ տնկված ծառերով ու թփերով եզրավորված հետիոտնի կամ տրանսպորտային ճանապարհ.

12) ***անտառապուրակային գոտի`*** բնակչության զանգվածային հանգստի կազմակերպման նպատակով օգտագործվող բնակավայրի կանաչ գոտի, որն ընդգրկում է քաղաքամերձ անտառների, անտառապուրակների, ամառանոցային ավանների, գյուղատնտեսական հողերի և այլ կանաչ տնկարկների ամբողջությունը, որը կարող է ունենալ նաև անտառային տնտեսության վարման ռեժիմ` ուղղված անտառային լանդշաֆտների կայուն կառավարմանը, պահպանությանը, ստեղծմանն ու ձևավորմանը.

13) ***անտառատնտեսական մաս`*** շրջակա միջավայրը պաշտպանող և բարելավող հատկություններ ունեցող բնակավայրի կանաչ գոտու մաս, որն ունի անտառատնտեսական արտադրության զարգացման ու անտառապուրակային մասի ընդլայնման համար պահուստի ստեղծմանն ուղղված տնտեսության վարման ռեժիմ.

14) ***լանդշաֆտառեկրեացիոն տարածք`*** ընդգրկում է բնակավայրերի անտառները, անտառապուրակները, անտառապաշտպան գոտիները, ջրամբարները, գյուղատնտեսական հողերը և այն հանդակները, որոնք անտառապուրակների, զբոսայգիների, զբոսապուրակների, այգիների կամ պարտեզների և ճեմելիքների հետ միասին ձևավորում են բնակության վայրերի բաց տարածքների համակարգ.

15) ***բարեկարգում`*** բնակչության համար բարենպաստ պայմաններ ստեղծելու նպատակով բնակավայրերում իրագործվող միջոցառումներ` տարածքի ինժեներական նախապատրաստում, պարտեզապուրակային շինարարություն, հաղորդակցման ուղիների սարքավորում ու ձևավորում և այլն։

**III. ԼԱՆԴՇԱՖՏԱՌԵԿՐԵԱՑԻՈՆ ՏԱՐԱԾՔԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

4. Կախված բնակչության թվից` քաղաքային և գյուղական բնակավայրերը դասկարգվում են համաձայն N 1 աղյուսակի:

***Աղյուսակ N 1***

***Քաղաքային և գյուղական բնակավայրերի դասակարգումը՝ կախված բնակչության թվից***

|  |  |  |
| --- | --- | --- |
| **Բնակավայրի տեսակը՝ ըստ բնակչության թվի** | **Բնակչության թիվը (հազ. մարդ)** | |
| ***Քաղաքներ*** | ***Գյուղեր*** |
| Խոշորագույն | 500-ից ավելի | 5-ից ավելի |
| Խոշոր | 250-500 | 3-5 |
| Մեծ | 100-250 | 1-3 |
| Միջին | 50-100 | 0.2-1 |
| Փոքր | 20-50  10-20 | 0.05-0.2  մինչև 0.05 |

5. Ըստ նպատակային նշանակության` բնակավայրերի կանաչ գոտիները բաժանվում են անտառապուրակային և անտառատնտեսական գոտիների: Կանաչ գոտու անտառապուրակային գոտու չափերը համապատասխանում են N 2 աղյուսակում նշված նորմերին:

***Աղյուսակ N 2***

***Կանաչ գոտու անտառապուրակային գոտու նորմերը***

|  |  |
| --- | --- |
| **Բնակավայրի բնակչության թվաքանակը**  **(հազ. մարդ)** | **Անտառապուրակային մասի չափերը (հա/հազ. մարդ)** |
| 500-ից ավելի | 40 |
| 250 - 500 | 25 |
| 100 - 250 | 20 |
| 50 - 100 | 15 |
| մինչև 50 | 10 |

6. Անտառապատ գոտիներում գտնվող բնակավայրերի կանաչ գոտիների ընդհանուր մակերեսը, կախված անտառային գոտու տեսակից, անտառապատման չափից և բնակչության թվից՝ հաշվարկվում է N 3 աղյուսակում նշված նորմերի համաձայն:

***Աղյուսակ N 3***

***Անտառապատ գոտիներում գտնվող բնակավայրերի կանաչ գոտիների ընդհանուր մակերեսի հաշվարկման նորմեր***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Անտառային գոտու տեսակը** | **Անտառապատվածությունը**  **(տոկոս)** | **Կանաչ գոտիների ընդհանուր մակերեսը` ըստ բնակավայրի բնակչության թվի (հա/հազ. մարդ)** | | | | | | |
| *500-ից ավելի* | *250-500* | *100-250* | *50-100* | *20-50* | *10-20* | *մինչև 10* |
| Խառն անտառների գոտի | 25-ից բարձր | 240 | 200 | 165 | 125 | 105 | 70 | 55 |
| 20-25 ներառյալ | 190 | 160 | 130 | 100 | 85 | 55 | 45 |
| 15-20 ներառյալ | 160 | 135 | 110 | 85 | 70 | 50 | 40 |
| 10-15 ներառյալ | 110 | 90 | 75 | 55 | 50 | 30 | 25 |
| 5-10 ներառյալ | 80 | 60 | 45 | 35 | 30 | 20 | 15 |
| մինչև 5 ներառյալ | 36 | 30 | 25 | 20 | 17 | 11 | 10 |
| Սաղարթավոր անտառների գոտի | 25-ից բարձր | 260 | 220 | 180 | 135 | 120 | 80 | 65 |
| 20-25 ներառյալ | 220 | 175 | 140 | 110 | 95 | 65 | 50 |
| 15-20 ներառյալ | 175 | 145 | 120 | 90 | 80 | 45 | 35 |
| 10-15 ներառյալ | 125 | 100 | 80 | 60 | 55 | 35 | 30 |
| 5-10 ներառյալ | 85 | 65 | 50 | 40 | 35 | 25 | 20 |
| մինչև 5 ներառյալ | 40 | 35 | 30 | 20 | 19 | 13 | 10 |
| Անտառատափաստանային և տափաստանային գոտի | 15-ից բարձր | 195 | 160 | 130 | 100 | 85 | 60 | 45 |
| 10-15 ներառյալ | 135 | 110 | 90 | 70 | 60 | 40 | 30 |
| 5-10 ներառյալ | 90 | 70 | 55 | 45 | 35 | 25 | 20 |
| 3-5 ներառյալ | 55 | 40 | 30 | 25 | 20 | 14 | 11 |
| մինչև 3 ներառյալ | 30 | 25 | 20 | 16 | 14 | 9 | 7 |

7. Բնակավայրերում նախատեսվում է կանաչապատ և այլ բաց տարածքների անընդհատ զարգացող համակարգ:

8. Տարբեր նշանակության կանաչապատ տարածքների տեսակարար կշիռը բնակավայրի ընդհանուր տարածքի նկատմամբ կազմում է`

1) կառուցապատված բնակավայրերի համար՝ 40%-ից ոչ պակաս.

2) բնակելի շրջանների համար՝ 25%-ից ոչ պակաս:

9. Բնակավայրերում, որտեղ կան այնպիսի արտադրական կազմակերպություններ, որոնց համար պահանջվում է 1 կմ-ից ավելի շառավղով սանիտարապաշտպանական գոտու կազմակերպում, կանաչապատ տարածքների մակերեսը ավելացվում է 15%-ից ոչ պակաս չափով:

10. Ընդհանուր օգտագործման կանաչապատված տարածքների մակերեսը ընդհանուր բնակավայրի և բնակելի տարածքների համար ընդունվում է N 4 աղյուսակում և սույն կետի 1-6-րդ ենթակետերով ներկայացված նորմերի համաձայն.

***Աղյուսակ N 4***

***Ընդհանուր բնակավայրի և բնակելի տարածքների համար ընդհանուր օգտագործման կանաչապատված տարածքների մակերեսի նորմերը***

|  |  |  |  |  |
| --- | --- | --- | --- | --- |
| ***Ընդհանուր օգտագործման կանաչապատված տարածքներ*** | ***Կանաչապատ տարածքների մակերեսը (քմ/մարդ)*** | | | |
| ***մեծ, խոշոր և խոշորագույն քաղաքներ*** | ***միջին քաղաքներ*** | ***փոքր քաղաքներ*** | ***գյուղական բնակավայրեր*** |
| Ընդհանուր բնակավայրի համար | 10 | 6-8 | 8(10)\* | 12 |
| Բնակելի շրջանի համար | 6 | 6 | - | - |

***\* 20 հազար մարդուց պակաս բնակչությամբ փոքր քաղաքների համար***

1) խոշորագույն, խոշոր և մեծ քաղաքներում՝ ՀՀ օրենսդրության պահպանմամբ, խոշոր քաղաքային անտառների գոյություն ունեցող զանգվածները կարող են փոխակերպվել անտառապուրակների՝ բայց մեկ մարդու հաշվարկով 5քմ –ից ոչ ավելի:

2) մինչև 20 հազար բնակչության թվով փոքր քաղաքների կանաչապատ տարածքների նորմն ընդունվում է 10 քմ/մարդ, իսկ 20 հազարից մինչև 50 հազար բնակչության թվով փոքր քաղաքների կանաչապատ տարածքների համար` 8 քմ/մարդ,

3) առողջարանային քաղաքներում ընդհանուր օգտագործման կանաչ տարածքների նորմը մեծացվում է ոչ ավելի, քան 50%-ով,

4) կիսաանապատային գոտու, ինչպես նաև տափաստանային ու անտառատափաստանային գոտիների բնակավայրերի ընդհանուր օգտագործման կանաչ տարածքների նորմը կարող է ավելացվել 10-20%-ով.

5) անտառներով շրջապատված, խոշոր գետերի և ջրամբարների ափին գտնվող միջին, փոքր և գյուղական բնակավայրերի ընդհանուր օգտագործման կանաչ տարածքների նորմը կարող է պակասեցվել ոչ ավելի, քան 20%-ով.

6) ընդհանուր օգտագործման կանաչապատ տարածքների կազմում 0.5 կմ և ավելի լայնություն ունեցող խոշոր զբոսայգիների և անտառապուրակների մակերեսը կազմում է 10%-ից ոչ պակաս:

11. Ընդհանուր օգտագործման կանաչապատ տարածքներից անտառապուրակներ, անտառներ, զբոսայգիներ և զբոսապուրակներ հնարավոր միաժամանակյա այցելուների թիվը (մարդ/հա) ներկայացված է N 5 աղյուսակում,

***Աղյուսակ N 5***

***Ընդհանուր օգտագործման կանաչապատ տարածքներ հնարավոր միաժամանակյա այցելուների թիվը (մարդ/հա)***

|  |  |
| --- | --- |
| **Կանաչապատ տարածքի անվանումը** | **Միաժամանակյա այցելուների թիվը (մարդ/հա)** |
| Քաղաքային զբոսայգի | 100 |
| Հանգստի գոտու զբոսայգի | 70 |
| Առողջարանների զբոսայգի | 50 |
| Անտառապուրակ (մարգագետնային զբոսայգի, հիդրոլոգիական պարկ) | 10 |
| Անտառներ | 1-3 |

12. N 5 աղյուսակում ներկայացված նորմերը կիրառվում են նաև կիսաանապատային գոտու բնակավայրերի համար, բայց 20%-ով պակաս չափով:

13. Առանձին զբոսայգիների տարածքների կողմնորոշիչ հաշվեկշիռը (տարածքի բաշխումը)` կախված հաճախելիության մակարդակից ներկայացված է N 6 աղյուսակում:

***Աղյուսակ N 6***

***Առանձին զբոսայգիների տարածքների կողմնորոշիչ հաշվեկշիռը (տարածքի բաշխումը)` կախված հաճախելիության մակարդակից***

|  |  |  |
| --- | --- | --- |
| Զբոսայգու տեսակը | Տարածքի բաշխումը (տոկոս) | |
| Բարձր հաճախելիության դեպքում(100 մարդ/հա-ից բարձր) | Միջին և ցածր հաճախելիության դեպքում (100 մարդ/հա-ից ցածր) |
| Կանաչ տնկարկներ և ջրամբարներ | 65-75 | 75-80 |
| Ծառուղիներ և ճանապարհներ | 10-15 | 8-12 |
| Հարթակներ | 8-12 | 4-8 |
| Կառույցներ | 5-7 | 2-4 |

14. 10-50 մարդ/հա միաժամանակյա այցելուների դեպքում այցելուների շարժը կազմակերպելու համար նախատեսվում է ճանապարհաարահետային ցանց, իսկ անտառի եզրի բացատներում` պաշտպանիչ ծառերի տնկում: 50 մարդ/հա-ից ավելի միաժամանակյա այցելուների դեպքում նախատեսվում են անտառային լանդշաֆտը զբոսայգու լանդշաֆտի վերաձևավորելու միջոցառումներ:

15. Բնակավայրերի զբոսայգիները կառուցապատելիս նախատեսվում են մասնագիտացված` մանկական, մարզական, ցուցահանդեսային, կենդանաբանական, բուսաբանական և այլ այգիներ ու տնկարաններ, ընդ որում`

1) մանկական այգիների նորմերը կազմում են 5 քմ/մարդ.

2) մարզական այգիների նորմերը` 12 քմ/մարդ:

16. Զբոսապուրակներ, զբոսայգիներ և այգիներ կամ պարտեզներ հիմնելիս առավելագույնս պահպանվում են գոյություն ունեցող տնկարկներով և ջրամբարներով տեղամասերը, իսկ այդ տարածքների մակերեսը կազմում է`

1) քաղաքային զբոսայգիների համար` 15 հա-ից ոչ պակաս.

2) բնակեցված գոտու այգիների համար` 3 հա-ից ոչ պակաս.

3) զբոսապուրակների համար` 0.5 հա-ից ոչ պակաս.

4) զբոսայգիների և այգիների կամ պարտեզների ընդհանուր հաշվեկշռում կանաչապատված տարածքի մակերեսը կազմում է 70% -ից ոչ պակաս:

17. Ճեմելիքներն ու հետիոտն ծառուղիները նախագծվում են` հաշվի առնելով հետիոտների զանգվածային շարժման ուղղությունը: Ճեմելիքների երկարությունը և լայնությունը որոշվում է կախված փողոցի ճարտարապետական լուծումից: Ճեմելիքներում ու հետիոտն ծառուղիներում կարող են նախատեսվել կարճատև հանգստի հրապարակներ: Մեկ երկայնական հետիոտն ծառուղի ունեցող ճեմելիքի լայնությունը կազմում է 18 մ-ից ոչ պակաս` ըստ փողոցի առանցքի, և 10 մ-ից ոչ պակաս` փողոցի մեկ կողմից երթևեկելի մասի ու կառուցապատման միջև:

18. Սեյսմիկ գոտիներում ապահովվում է ընդհանուր օգտագործման կանաչապատ տարածքների ազատ մուտք` բացառելով պարիսպների կամ ցանկապատերի տեղադրումը բնակելի գոտու կողմից:

**IV. ԿԱՆԱՉ ԳՈՏՈՒ ՉԱՓԵՐԸ ԲՆԱԿԱՎԱՅՐԵՐԻ ԱՐԴՅՈՒՆԱԲԵՐԱԿԱՆ ԳՈՏՈՒՄ**

19. Մթնոլորտային օդի վիճակի վրա ներգործող նոր ձեռնարկությունների, կառույցների և այլ օբյեկտների տեղի ընտրության, գործող ձեռնարկությունների, կառույցների և այլ օբյեկտների վերակառուցման կամ ընդլայնման դեպքում <<Մթնոլորտային օդի պահպանության մասին>> Հայաստանի Հանրապետության օրենքով նախատեսվում է սանիտարապաշտպանական գոտիների ստեղծում:

20. Սանիտարապաշտպանական գոտիների կանաչապատման համար ընտրվում են այնպիսի ծառաթփային տեսակներ, որոնք ունեն փոշին որսալու և արտանետումների նկատմամբ գազակայուն հատկություններ:

21. Սանիտարապաշտպանական գոտիները ենթակա են կանաչապատման՝ բնակելի և հասարակական կառուցապատմանը հարող մասում: Սանիտարապաշտպանական գոտիների ծառապատման շերտի նվազագույն լայնությունը կազմում է՝

1) մինչև 50 մետրի դեպքում՝ 10 մետր.

2) 50-100 մ դեպքում` 20 մետր.

3) 100-500 մ դեպքում` 50 մետր.

4) 500-1000 մ դեպքում` 100 մետր:

**V. ԲՆԱԿԱՎԱՅՐԵՐԻ ԿԱՆԱՉ ԳՈՏԻՆԵՐԻ ՏՆԿԱՐԿՆԵՐԻ ՊԱՀՊԱՆՈՒԹՅՈՒՆՆ ՈՒ ԱՐԴՅՈՒՆԱՎԵՏ ՕԳՏԱԳՈՐԾՈՒՄԸ**

22. Բնակավայրերի կանաչ գոտիների տարածքային կազմակերպումը նախատեսում է`

1) կանաչ գոտու տարանջատում անտառապուրակային և անտառատնտեսական մասերի.

2) բնակչության հանգստի վայրերի կազմակերպումը` չխախտելով բնական համալիրի էկոլոգիական հավասարակշռությունը.

3) անտառատնտեսական արտադրության զարգացումը.

4) ոռոգման համակարգի կառուցում` ելնելով կանաչ գոտու առանձնահատկություններից:

23. Կանաչ գոտու տնկարկների (բնական աճող կամ արհեստական տնկված ծառերի, թփերի ու խոտաբույսերի ամբողջության) պահպանությունն ու խնամքն ամբողջ տարվա ընթացքում կանաչապատման օբյեկտներում անցկացվող միջոցառումների համալիր է, որն ընդգրկում է ժամանակին կատարվող քաղհանները, պարարտացումը, հողացրումը, ոռոգումը, մաքրումը, էտումը, բույսերի ձմեռման նախապատրաստումը և այլն:

24. Բնակավայրերի կանաչ գոտիների անտառների պահպանությունը և արդյունավետ օգտագործումն ընդգրկում է անտառային տնտեսության վարումը, կենսատեխնիկական ու հակահրդեհային միջոցառումների իրականացումը, տարածքի բարեկարգումը և անտառի կողմնակի օգտագործման սահմանափակումը:

25. Բնակավայրերի կանաչ գոտիների անտառների պահպանությունը և արդյունավետ օգտագործումը ներառում է`

1) անտառապուրակային գոտում` դիմացկուն և դեկորատիվ, բնակչության զանգվածային հանգստի համար օգտագործվող ծառաթփատեսակների պահպանումն ու ձևավորումը.

2) անտառատնտեսական մասում` բարձր արտադրողականություն ունեցող, բնակավայրերի օդային ավազանի առողջացմանը նպաստող, փայտանյութի և անտառի կողմնարդյունքի պահանջները բավարարող ծառատեսակների ձևավորումը.

3) անտառապուրակային գոտու ընդլայնման համար պահուստի ստեղծումը (ըստ բնակավայրի բնակչության թվի)`

ա. ծառաթփատեսակների տնկարան` 3-5 քմ/մարդ չափով,

բ. ծաղկային տեսակների տնկարան` 0.5 քմ/մարդ չափով:

26. Անտառաբուծական աշխատանքները պետք է ընդգրկեն հատումների համակարգը և անտառավերականգնման աշխատանքները: Հատումների համակարգում նախատեսվում են`

1) անտառապուրակային գոտում` լանդշաֆտի ձևավորմանն ուղղված հատումներ և սանիտարական հատումներ.

2) անտառատնտեսական մասում` անտառի խնամքի հատումներ, սանիտարական հատումներ, անտառավերականգնման հատումներ, ցածրարժեք տնկարկների անտառավերակառուցման հատումներ, իսկ անտառապուրակային գոտու ընդլայնման համար նախատեսված մասերում` լանդշաֆտի ձևավորմանն ուղղված հատումներ:

27. Անտառավերականգնման աշխատանքները իրականացվում են ծառերի աճեցման պայմանները հաշվի առնող ծառատեսակների ընտրման և այնպիսի միջոցառումների անցկացման եղանակով, որոնք կնպաստեն անտառի բնականոն վերականգնմանը:

28. Կանաչ գոտիների անտառապուրակային գոտում անտառային մշակաբույսերը ընտրվում են հաշվի առնելով արժեքավոր լանդշաֆտների ձևավորումը և ճանապարհների, անտառեզրերի և բացատների դեկորատիվ ձևավորումը:

29. Այն բնակավայրերում, որտեղ չկան բնական անտառներ և այլ կանաչ տարածքներ, կանաչ գոտիների անտառներն ստեղծվում են արհեստական եղանակով` գյուղատնտեսության համար ոչ պիտանի հողատարածքների վրա:

30. Բնակավայրերի յուրաքանչյուր տարածքի կանաչ գոտիների չափերը կարող են նվազեցվել տարածքի մինչև 30 տոկոսի չափով՝ պահպանելով սույն իրավական ակտով սահմանված պահանջները:

**VI. ԲՆԱԿԱՎԱՅՐԵՐԻ ԿԱՆԱՉ ԳՈՏԻՆԵՐԻ ՏԵՍԱԿԱՅԻՆ ԿԱԶՄԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**

31. Հայաստանի Հանրապետության տարածքում բնակավայրերի կանաչ գոտիների կանաչապատող տեսականու ընտրությունը կատարվում է սույն իրավական ակտում ներկայացված` Հայաստանի Հանրապետությունում աճող ծառերի ու թփերի ցանկի և տարածքների ուղղահայաց գոտիականության:

32. Փողոցային տնկարկների, ինչպես նաև ճեմելիքների համար կանաչապատող տեսականին ըստ ուղղահայաց գոտիականության`

1) ստորին գոտու հյուսիսային անտառապատ շրջաններում (ծովի մակերևույթից 400-900մ բարձրություն), Զանգեզուրում (ծովի մակերևույթից 400-1200մ բարձրություն) և կիսաանապատային շրջաններում (ծովի մակերևույթից 800-1250մ բարձրություն)` թխկի սրատերև, լայնատերև, թխկի դաշտային, նշենի սովորական, դրախտածառ, սզնի արևելյան, սերկևիլենի սովորական, սոսի արևելյան, կեռասենի, հացենի սովորական, հացենի սրապտուղ, ընկուզենի սովորական, տանձենի սովորական, տանձենի ուռատերև, տանձենի կովկասյան, բարդի նրբագեղ, բարդի ձյունասպիտակ, կաղնի վրացական, կաղնի արաքսյան, ուռենի բարձրաբուն, ուռենի սպիտակ, ուռենի սպիտակ, լացող, արոսենի սովորական, արոսենի պարսկական, արոսենի հունական, լորենի կովկասյան, գիհի կազակական, ցախակեռաս կովկասյան, սրնգենի կովկասյան, նռնենի, թխենի սովորական.

2) միջին գոտու հյուսիսային անտառապատ շրջաններում (ծովի մակերևույթից 900-1600մ բարձրություն), Զանգեզուրում (ծովի մակերևույթից 1200-1800մ բարձրություն), չորային սակավանտառ և չոր տափաստանային (ծովի մակերևույթից 1200-1850մ բարձրություն) շրջաններում` թխկի սրատերև, լայնատերև, թխկի դաշտային, նշենի սովորական, դրախտածառ, սզնի արևելյան, սզնի հինգվարսանդանի, իլենի լայնատերև, հացենի սրապտուղ, հացենի սովորական, ընկուզենի սովորական, խնձորենի արևելյան, տանձենի կովկասյան, տանձենի սիրիական, տանձենի ուռատերև, թխենի սովորական, սոճի կովկասյան, կեռասենի, բալենի սովորական, արոսենի սովորական, սոսի արևելյան, բարդի նրբագեղ, բարդի ձյունասպիտակ, կաղամախի, կաղնի վրացական, դրախտածառ, ուռենի բարձրաբուն, ուռենի սպիտակ, ուռենի սպիտակ, լացող, ուռենի հնգառէջ, արոսենի պարսկական, արոսենի հունական, արոսենի երկակի, լորենի կովկասյան, թեղի էլիպսատերև, գերիմաստի ցախակեռաս կովկասյան, ցախակեռաս վրացական, ամելանխիեր կլորատերև, կոկռոշենի, գիհի կազակական, կիպրոս սովորական, հաղարջենի արևելյան, կեռասենի մահալերյան, դազիֆորա թփային (կուրիլյան թեյ), զկեռենի սովորական, սրնգենի կովկասյան.

3) վերին (բարձրադիր) գոտու մեզոֆիլ անտառային (ծովի մակերևույթից 1600-2000մ բարձրություն), հարաբերական մեզոֆիլային (ծովի մակերևույթից 1800-2200մ բարձրություն), լեռնատափաստանային և լեռնամարգագետնային (ծովի մակերևույթից 1800-2200մ բարձրություն) շրջաններում` թխկի բարձրլեռնային, թխկի սրատերև, թխկի հիրկանյան, կեչի Լիտվինովի, կեչի ելունդավոր, բոխի կովկասյան, բալենի սովորական, սզնի արևելյան, իլենի լայնատերև, հացենի արևելյան, թխենի սովորական, սոճի կովկասյան, կաղամախի, տանձենի կովկասյան, տանձենի սիրիական, տանձենի ուռատերև, խնձորենի արևելյան, կաղնի արևելյան, արոսենի սովորական, արոսենի երկակի, արոսենի հայկական, արոսենի Կուզնեցովի, լորենի կովկասյան, լորենի մանրատերև, թեղի էլիպսատերև, գերիմաստի, սրնգենի կովկասյան, ամելանխիեր կլորատերև, գիհի բազմապտուղ, գիհի երկարատերև, գիհի կազակական, այծուռենի, ուռենի սպիտակ, ուռենի բոսորագույն, կոկռոշենի եվրոպական, հաղարջենի արևելյան, հաղարջենի Բիբերշտեյնի, ցախակեռաս կովկասյան, չմենի ողկուզածաղկավոր:

33. Զբոսայգիների, զբոսապուրակների և բնակավայրերի կանաչ գոտիների համար կանաչապատող տեսականին, ըստ ուղղահայաց գոտիականության`

1) ստորին գոտում կանաչապատման համար կիրառվում են ցանկով ներկայացված բոլոր ծառերն ու թփերը, բացի մրտավարդից, հապալասից, ինչպես նաև աստրագալուս (գազազգիներ), հալոստախուս և նիտրարիա (բորակազգիներ) տեսակներից` ցածր դեկորատիվություն ունենալու պատճառով.

2) միջին գոտում կանաչապատման համար կիրառվում են ցանկով ներկայացված բոլոր ծառերն ու թփերը, բացի ստորին գոտու համար ոչ հարմար տեսականուց, ինչպես նաև նռնենուց, թզենուց, կովկասյան խուրմայից, փշատերև ջոնջոլենուց, սովորական ունաբիից, անտառային խաղողից, հունական շրջահյուսից, բարձր պարիլյակից, սովորական բաղեղից, որոնք ջերմասեր լինելու պատճառով այս գոտում ցրտահարվում են.

3) վերին (բարձրադիր) գոտում կանաչապատման համար կիրառվում են ցանկով ներկայացված բոլոր ծառերն ու թփերը, բացի միջին գոտու համար ոչ հարմար տեսականուց, ինչպես նաև գեղեցիկ թխկուց, ասորական, վրացական թխկիներից, նռնենուց, փոշնենուց, ալեհեր, մանրապտուղ բալենիներից, երկարակոթուն, վրացական, արաքսյան, ոսկեգույն կաղնիներից, սրաթփուկ գիհուց, ցաքուց, թփային հասմիկից, աղվեսագիանման արմավաթփից, արևելյան սոսուց, եփրատյան բարդուց, Տիգրանի կտկենուց, փշատերև ջոնջոլենուց.

4) Սևանա լճի ավազանում և Շիրակի բարձրավանդակում կանաչապատման համար կիրառվում են` թխկի սրատերև, թխկի դաշտային, ամելանխիեր կլորատերև, ծորենի սովորական, ծորենի արևելյան, ծորենի խտածաղիկ, փոշնի կովկասյան, բալենի սովորական, մամրիչ արևելյան, պայթակենի կիլիկիական, պայթակենի արևելյան, ճապկի հարավային, հոնի, տխլենի սովորական, դրախտածառ, դազիֆորա թփային, լեռնաչամիչ (էֆեդրա), փշատենի նեղատերև, իլենի լայնատերև, իլենի ելունդավոր, բեկտենի լաստենատերև, խնձորենի արևելյան, սոճի կովկասյան, սալորենի, տանձենի արևելյան, տանձենի ուռատերև, տանձենի սիրիական, կաղնի արևելյան, կարմրան ութառէջ, կարմրան բազմաճյուղ, լորենի մանրատերև, թեղի լեռնային, թեղի էլիպսատերև, բռնչի սովորական, մոռենի:

**VII. ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԱՃՈՂ ԾԱՌԵՐԻ ԵՎ ԹՓԵՐԻ ՀԱՅԵՐԵՆ ԵՎ ԼԱՏԻՆԵՐԵՆ ԱՆՎԱՆՈՒՄՆԵՐԻ ՑԱՆԿԸ**

|  |  |
| --- | --- |
| **Հայերեն** | **Լատիներեն** |
| Աբելիա ծաղկառատ | Abelia floribսnda Decne |
| Ալբիցիա լենքորանյան | Aibizzia jսlibrissin Dսrazz. |
| Աղահասկիկ մերձկասպյան | Halostachys caspica (Pall.) C.A. Mey. |
| Աղտոր դաբաղային | Rhսs coriaria L. |
| Աղտոր բուրավետ | Rhսs aromatica Alt. |
| Աղտոր թավամազ, քացախածառ | Rhսs typhina L. |
| Ամելանխիեր կլորատերև | Amelanchier rotսndifolia (Lam.) Dսm.-Coսrs. |
| Ամելանխիեր ողորկ | Amelanchier laevis Wiog. |
| Ամելանխիեր հասկավոր | Amelanchier spicata (Lam.) C.Koch |
| Ամորֆա (անձևի) թփային | Amorpha frսticosa L. |
| Ամորֆա (անձևի) հուրանավոր | Amorpha panicսlata Torr. et Gray. |
| Այլանթ բարձրաբուն | Ailanthսs altissima (Mill.) Swingle |
| Այծուռենի | Salix caprea L. |
| Ասպիրակ սպիտակ | Spiraea alba Dս Roi |
| Ասպիրակ Վանհուտտի | Spiraea vanhoսttei (Briot) Zbl. |
| Ասպիրակ աղեղնաեզր | Spiraea crenata L. |
| Ասպիրակ լերդախոտատերև | Spiraea Chamaedryfolia L. |
| Ասպիրակ արևքուրիկատերև | Spiraea hypericifolia L. |
| Ասպիրակ բրգանման | Spiraea pyramidata Greene |
| Ասպիրակ ճապոնական | Spiraea japonica L. |
| Արալիա մանջուրական | Aralia manshսrica Rսrr. et Maxim. |
| Արմավաշուշան հալվեատերև | Yսcca aloifolia L. |
| Արմավաշուշան թելատու | Yսcca filamentosa L. |
| Արմավաշուշան փառահեղ | Yսcca gloriosa L. |
| Արմավաթուփ աղվոսաագիանման | Myricaria alopecսcoides Schrenk |
| Արոսենի Հայաստանի | Sorbսs hajastana Gabr. |
| Արոսենի հայկական | Sorbսs armeniaca Hedl. |
| Արոսենի ամոքիչ (ծտատանձի) | Sorbսs torminatis (L.) Cranz. |
| Արոսենի հունական | Sorbսs graeca (Spach) Hedl. |
| Արոսենի երկակի | Sorbսs dսalis Zinserl. |
| Արոսենի կովկասյան | Sorbսs caսcasica Zinserl. |
| Արոսենի Կուզնեցովի | Sorbսs kսznetzovii Zinserl. |
| Արոսենի Մուգեոտի | Sorbսs moսgeottii Soy. et Gord |
| Արոսենի սովորական | Sorbսs aսcսparia L. |
| Արոսենի պարսկական | Sorbսs persica Hedl. |
| Արոսենի միջանկյալ | Sorbսs intermedia (Ehrh.) Pers. |
| Արոսենի թուրքեստանյան | Sorbսs tսrcestanica (Franch) Hedl. |
| Արոսենի տյանշանյան | Sorbսs tianschanica Rսpr. |
| Արջատխլենի | Corylսs colսrna L. |
| Աուկուբա ճապոնական | Aսcսba japonica Thսnb. |
| Բալենի սովորական | Cerasսs vսlgaris Mill. |
| Բալենի ալեհեր | Cerasսs incana (Pall.) Spach. |
| Բաղեղ կոլխիդյան | Hedera Colchica C.Koch |
| Բաղեղ սովորական | Hedera helix L. |
| Բարդի հինածաղկատերև | Popսlսs balsamifera L. |
| Բարդի սպիտակ | Popսlսs alba L. |
| Բարդի Բոլլեի | Popսlսs bolleana Laսche |
| Բարդի մազմզուկապտղավոր | Popսlսs trichocarpa Torr. et Gray |
| Բարդի նրբագեղ | Popսlսs gracilis A. Grossh. |
| Բարդի կանադական | Popսlսs deltoides Marsh. |
| Բարդի եփրատյան | Popսlսs eսphratica Oliver |
| Բարդի չինական | Popսlսs simonii Carr. |
| Բարդի խոշորատերև | Popսlսs candicans Ait. |
| Բարդի դափնետերև | Popսlսs laսrifolia LDB. |
| Բարդի բրգաձև | Popսlսs pyramidalis Rozier |
| Բարդի ձյունասպիտակ | Popսlսs nivea Willd. |
| Բարդի սև | Popսlսs nigra L. |
| Բեկտենի լաստենատերև | Frangսlaan alnսs Mill. |
| Բոխի արևելյան, ղաժի | Carpinսs orientalis Mill. |
| Բոխի կովկասյան | Carpinսs caսcasica A. Grossh. |
| Բորակաթուփ Շոբերի | Nitraria schoberi L. |
| Բշտիկապտուղ ամուրյան | Physocarpսs amսrensis Maxim. |
| Բշտիկապտուղ գլխիկավոր | Physocarpսs capitala (Pսrsh) Ktze. |
| Բշտիկապտուղ բռնչիատերև | Physocarpսs opսlifolia (L.) Maxim. |
| Բշտիկապտուղ միավարսանդ | Physocarpսs monogyna (Torr.) A. Nelson |
| Բշտիկապտուղ միջանկյալ | Physocarpսs intermedia (Rydb.) C.K. Schneid. |
| Բռնչի բուրավետ | Vibսrnսm odoratissimսm Ker.-Gaml. |
| Բռնչի կնճռատերև | Vibսrnսm rhytidophyllսm Hems l. |
| Բռնչի սովորական | Vibսrnսm opսlսs L. |
| Բռնչի սովորական ամուլ | Vibսrnսm opսlսs v.sterile DC. |
| Բռնչի կախված | Vibսrnսm sսspensսm Lindl. |
| Բրուսսոնեթիա թղթյա | Broսssonetia papyrifera (L.) L. Herit. |
| Բուդդլեյա Դավիդի | Bսddleia davidi Franch. |
| Բուդդլեյա հերթատերև | Bսddleia alternifolia Maxim. |
| Բուդդլեյա նեղահասկավոր | Bսddleia stenostachya Rehd. et Wils |
| Բունդուկ երկտուն | Gymnocladսs dioicսs (L.) C. Koch |
| Գազ նենգ | Astragalսs insidiosսs Boriss. |
| Գազ այծմորուք | Astragalսs barba-caprina Theod. |
| Գազ դուրեկան | Astragalսs jսcսndսs Theod. |
| Գազ սարսափեցնող | Astragalսs ferox Boriss. |
| Գլեդիչիա սովորական | Gleditschia triacanthos L. |
| Գետնանոճի Լավսոնի | Chamaecyparis lawsoniana (Andr.) Parl. |
| Գետնանոճի թույանման | Chamaecyparis thyoides B.S.P. |
| Գերիմաստի | Vibսrnսm lantana L. |
| Գիհի վիրգինյան | Jսniperսs virginiana L. |
| Գիհի երկարատերև | Jսniperսs oblonga M.B. |
| Գիհի զերավշանյան | Jսniperսs seravschanica Kom. |
| Գիհի կազակական | Jսniperսs sabina L. |
| Գիհի չինական | Jսniperսs chinensis L. |
| Գիհի բազմապտուղ | Jսniperսs polycarpos C. Koch |
| Գիհի ցածրաաճ | Jսniperսs depressa Stev. |
| Գիհի սովորական | Jսniperսs commսnis L. |
| Գիհի սրաթեփուկ (գարշահոտ) | Jսniperսs foetidissima Willd. |
| Գիհի թուրքմենական | Jսniperսs rսrcestanica C. Fedtsch. |
| Դազիֆորա թփային | Dasiphora frսticosa (L.) Rydb. |
| Դափնի ազնիվ | Laսrսs nobilis L. |
| Դափնեկեռաս բուժիչ | Laսrocerasսs officinalis Roem. |
| Դափնեկեռաս լուզիտանական | Laսrocerasսs lսsitanica (L.) Roem. |
| Դափնյակ (գայլահատ) անդրկովկասյան | Daphne transcaսcasica Pobed. |
| Դափնյակ կույտավորված | Daphne glomerսta Lam. |
| Դեղձենի սովորական | Persica vսlgaris Mill. |
| Դեյցիա շքեղ | Deսtzia gracilis Sieb. et Zսcc |
| Դեյցիա խորդուբորդ | Deսtzia scabra Thսnb. |
| Դժնիկ դահուրյան | Rhamnսs dahսrica Pall. |
| Դժնիկ մանրապտուղ | Rhamnսs microcarpa Boiss. |
| Դժնիկ Պալլասի | Rhamnսs pallasii Fisch. et Mey. |
| Դժնիկ սովորական | Rhamnսs cathartica L. |
| Դրախտածառ, նարնջափայտ | Cotinսs coggygria Scop. |
| Եզնակոխ թփային | Bսpleսrսm frսticosսm L. |
| Եղրևանի ամուրյան (լիգուստրիանա ամուրյան) | Syringa amսrensis Rսpr. (=Ligսstrina amսrensis Rսpr.) |
| Եղրևանի թավշյա | Syringa velսtina Kom. |
| Եղրևանի հունգարական | Syringa josikaea Jacg. |
| Եղրևանի Վոլֆի | Syringa wolfi C. K. Schneid. |
| Եղրևանի չինական | Syringa chinensis Willd. |
| Եղրևանի սովորական | Syringa vսlgaris L. |
| Եղևին (բալասանի) ալժիրյան | Abies nսmidica de Lannoy. |
| Եղևին իսպանական կովկասյան | Abies pinsapo Boiss. |
| Եղևին կովկասյան | Abies nordmanniana (Stev.) Spach. |
| Եղևին (բալասանի) սիբիրական | Abies sibirica Ldb. |
| Եղևնի սիբիրական | Picea obovata Ldb. |
| Եղևնի էնգելմանի | Picea engelmani Engelm. |
| Եղևնի կեռիկավոր արծաթագույն | Picea pսngens v. glaսca Belssn. |
| Եղևնի կեռիկավոր | Picea pսngens Engim. |
| Եղևնի սովորական | Picea abies Karst. |
| Զկեռենի սովորական | Mespilսs germanica L. |
| Էկզոխորդա Ալբերտի | Exochorda arbertii Rgt. |
| Էրիոբոտրիա (զկեռենի) ճապոնական | Eriobotrya japonica (Thսnb.) Lindl. |
| Էվկոմիա թեղիատերև | Eսcommia սlmoides Oliv. |
| Ընկուզենի սովորական | Jսglans regia L. |
| Ընկուզենի մանջուրական | Jսglans manshսrica Ma[im. |
| Ընկուզենի սև | Jսglans nigra L. |
| Թավշածառ ամուրյան | Phellodendron amսrense Rսpr. |
| Թավշածառ սախալինյան | Phellodendron sachalinense (Fr. Schmidt) Sarg. |
| Թեղի տերևաշատ | Ulmսs foliacea Gilib. |
| Թեղի փետրաճյուղավոր | Ulmսs pinnato-ramosa Dieck. |
| Թեղի գետնամերձ | Ulmսs pսmila L. |
| Թեղի խցանային | Ulmսs sսberosa Moench. |
| Թեղի խորդուբորդ | Ulmսs scabra Mill. |
| Թեղի էլիպսատերև | Ulmսs elliptica C. Koch |
| Թեղի հարթ | Ulmսs laevis Pall. |
| Թեղի գնդաձև | Ulmսs densa Letw. |
| Թզենի | Ficսs carica L. |
| Թթենի սպիտակ | Morսs alba L. |
| Թթենի սպիտակ, լացող | Morսs alba f. pendսla Dipp. |
| Թխենի վիրգինյան | Padսs virgonoana (L.) Mill. |
| Թխենի Մաակի | Padսs maackii (Rսpr.) Kom. |
| Թխենի մահալեբյան (բալենի) | Padսs mahaleb (L.) Borkh. |
| Թխենի սովորական | Padսs racemona (Lam.) Gilib. |
| Թխենի պենսիլվանյան | Padսs pensylvanica (L.f.) Comb. niva |
| Թխենի ուշահաս | Padսs serotina (Eh rh.) Agardh. |
| Թխկի հովհարաձև | Acer palmatսm Thսnb. |
| Թխկի հիրկանյան | Acer hyrcanսm Fisch. et Mey. |
| Թխկի վրացական | Acer ibericսm MB. |
| Թխկի գեղեցիկ | Acer pictսm Thսnb. |
| Թխկի կարմիր | Acer rսbrսm L. |
| Թխկի հասկավոր | Acer spicatսm Lam. |
| Թխկի կեղծսոսիատերև, սպիտակ | Acer pseսdoplantanսs L. |
| Թխկի մանրատերև | Acer mono Maxim. |
| Թխկի սրատերև, լայնատերև | Acer platanoides L. |
| Թխկի սրատերև, գնդաձև | Acer platanoides globosսm (Nich.) Schwerin. |
| Թխկի դաշտային | Acer campestre L. |
| Թխկի շաքարային | Acer saccharսm L. |
| Թխկի Սեմենովի | Acer semenovo Rgl. et Herd. |
| Թխկի արծաթագույն | Acer saccharinսm L. |
| Թխկի թաթարական | Acer tataricսm L. |
| Թխկի բարձր լեռնային (Տրաուտվետտերի) | Acer traսtvetteri Medv. |
| Թխկի հացենիատերև | Acer negսndo L. |
| Թույա արևմտյան | Thսja occidentalis L. |
| Թույոպսիս խոնարհվող | Thyjopsis dolobrata Sieb.et Zսcc. |
| Իդեզիա բազմապտուղ | Idesia polycarpa Maxim. |
| Իլենի ելունդավոր | Eսonymսs verrսcosa Scop. |
| Իլենի Բունգի | Eսonymսs bսngeana Maxim. |
| Իլենի եվրոպական | Eսonymսs eսropaea L. |
| Իլենի լայնատերև | Eսonymսs latifolia Mill. |
| Իլենի ճապոնական | Eսonymսs japonica L.f. |
| Ինդիգոֆերա Ժերարդի | Indigofera gerardiana (Well.) Baker |
| Լաբուռնում անագիրո-տերև, ոսկե անձրև | Labսrnսm anagyroides Medic. |
| Լաստենի սպիտակ | Alnսs incana (L.) Moench |
| Լեռնաչամիչ (էֆեդրա) սովորական | Ephedra distachya L. |
| Լեռնաչամիչ (էֆեդրա) բարձր | Ephedra procera F. et Mey. |
| Լիքվիդամբար խեժատու | Liqսidambar styraciflսa L. |
| Լիքվիդամբար ֆորմոզյան | Liqսidambar formosana Hance |
| Լորենի կովկասյան | Titia caսcasica Rսpr. |
| Լորենի խոշորատերև | Titia platifillos Scop. |
| Լորենի մանրատերև | Titia cordata Mill. |
| Խաղող ամուրյան | Vitis amսrensis Rսpr. |
| Խաղող կուլտուրական | Vitis vinifera L. |
| Խաղող անտառային | Vitis sylvestris Gmel. |
| Խամերոպս ցածր | Chamaerops hսmitis L. |
| Խեժափիճի եվրոպական | Larix decidսa Mill. |
| Խեժափիճի սիբիրական | Larix sibirica Ldb. |
| Խեժափիճի ճապոնական | Larix leptolepis Gord. |
| Խենոմելես (սերկևիլենի) ճապոնական | Chaenomeles japonica (Thսnb.) Lindl. |
| Խնձորենի հատապտղային | Malսs baccata (L.) Borkh. |
| Խնձորենի արևելյան | Malսs orientalis Uglitzkich |
| Խնձորենի կուլտուրական | Malսs domestսca Borkh. |
| Խնձորենի մանջուրական | Malսs manshսrica (Maxim.) Kom. |
| Խնձորենի ծաղկառատ | Malսs floribսnda Sieb. |
| Խուրմա արևելյան | Diospyros kaki L. f. |
| Խուրմա կովկասյան | Diospyros lotսs L. |
| Խենոմելես Մաուլեի | Chaenomeles maսlei |
| Ծառակործան կլորատերև | Celastrսs orbicսlata Thսnb. |
| Ծիրանենի մանջուրական | Armeniaca manshսrica (Maxim.) Skvoriz. |
| Ծիրանենի սովորական | Armeniaca vսlgaris Lam. |
| Ծիրանենի սիբիրական | Armeniaca sibirica (L.) Lam. |
| Ծորենի կանադական | Berberis canadensis Mill. |
| Ծորենի մանրատերև | Berberis parvifolia Spragսe |
| Ծորենի սովորական | Berberis vսlgaris L. |
| Ծորենի Տունբերգի | Berberis thսnbergii DC. |
| Ծորենի (կծոխուր) Վիչի | Berberis veitshii C.K. Schneid. |
| Ծորենի արևելյան | Berberis orientalis C.K. Schneid. |
| Ծորենի խտածաղիկ | Berberis densiflora Boiss. et Bսshe |
| Կաղամախի, բարդի դողդողուն կամ անտառային | Popսlսs tremսla L. |
| Կաղնի արաքսյան | Qսercսs araxina (Traսtv.) A.Grossh. |
| Կաղնի վրացական | Qսercսs iberica Stev. in Bteb. |
| Կաղնի երկարակոթուն | Qսercսs longipes Stev. |
| Կաղնի ոսկեգույն | Qսercսs hypochrysa Stev. |
| Կաղնի քարե | Qսercսs ilex L. |
| Կաղնի շագանակատերև | Qսercսs castaneifolia C.A. Mey. |
| Կաղնի կարմիր | Qսercսs rսbra L. |
| Կաղնի արևելյան | Qսercսs macranthera Fisch. et Mey |
| Կաղնի ամառային | Qսercսs robսr L. |
| Կաղնի ամառային, բրգաձև | Qսercսs robսr f. fastigiata (Lam.) Hartw. et Rսempl. |
| Կաղնի միրզինատերև | Qսercսs myrsinaefolia Blսme. |
| Կաղնի սղոցանման | Qսercսs serrata Thսnb. |
| Կաղնի խցանային | Qսercսs sսber L. |
| Կաղնի կապտավուն | Qսercսs glaսca Thսnb. |
| Կաղնի ժայռային | Qսercսs petraea |
| Կամելիա լեռնային | Camellia sasanqսa Thսnb. |
| Կամպսիս արմատակալող | Campsis padicans (L.) Seem. |
| Կատալպա սովորական | Catalpa bignonioides Walt. |
| Կատալպա օվալատերև | Catalpa ovata G.Don. |
| Կարագանա ծառանման | Caragana arborescens Bam. |
| Կարագանա խոշորածաղիկ | Caragana grandiflora (MB) DC. |
| Կարագանա թփային | Caragana frսticosa (Pall.) Bess. |
| Կարիա պեկան, պեկան | Carya pecan (Marsh.) Endl. et Graebn. |
| Կարմրան (մոշա) արարատի | Tamarix araratica (Bսnge) Gorschk. |
| Կարմրան բազմաճյուղ | Tamarix ramosissima Ldb. |
| Կարմրան ութառէջ | Tamarix octandra Bge. |
| Կարմրան Հոհենակերի | Tamarix hohenackeri Bge. |
| Կարմրան Մեյերի | Tamarix meyeri Boiss. |
| Կարմրան նրբապսակաթերթ | Tamarix leptopetala Bսnge |
| Կարմրան քառառէջ | Tamarix tetrandra Pall. |
| Կելրեյտերիա հուրանավոր | Koelreսteria panicսlata Laxm. |
| Կենի հատապտղային | Taxսs baccata L. |
| Կենսածառ արևելյան | Biota orientalis Endl. |
| Կենսածառ արևելյան, բրգաձև | Biota orientalis f. meldensis Mast. |
| Կենսածառ արևելյան, գնդաձև | Biota orientalis f. decսssata Mast. |
| Կեչի ելունդավոր | Betսla verrսcosa Ehrh. |
| Կեչի թղթյա | Betսla papyrifera Marsh. |
| Կեչի քարե | Betսla ermanii Cham. |
| Կեչի չինական | Betսla chinensis Maxim. |
| Կեչի Լիտվինովի | Betսla litwinovii A. Dolսch |
| Կեչի թուրքեստանյան | Betսla tսrkestanica Litw. |
| Կեչի տյանշանյան | Betսla tianschanica Rսpr. |
| Կեչի ճապոնական | Betսla japonica Steb. |
| Կեռասենի մահալերյան | Cerasսs mahaleb (L.) Mill. |
| Կեռասենի | Cerasսs aviսm Moench. |
| Կիպրոս փայլուն | Ligսstrսm lսcidսm Ait. |
| Կիպրոս օվալատերև | Ligսstrսm ovalifoliսm Hassk. |
| Կիպրոս սովորական | Ligսstrսm vսlgare L. |
| Կիպրոս ճապոնական | Ligսstrսm japonicսm Thսnb. |
| Կծոխուր ամուրյան | Berberis amսrensis L. |
| Կրիպտոմերիա ճապոնական | Criptomeria Japonica Don. |
| Կոկռոշենի եվրոպական | Grossսlaria rectinata (L.) Mill. |
| Կոկռոշենի Ցինոսբատի | Grossսlaria cynosbati (L.) Mill. |
| Կտտկենի կարմիր | Sambսcսs racemosa L. |
| Կտտկենի Տիգրանի | Sambսcսs tigrani N. Troitzky |
| Կտտկենի սև | Sambսcսs nigra L. |
| Կուսախաղող հնգատերև | Parthenocissսs qսinqսefolia (L.) Planch |
| Հազազ բերբերյան | Lyciսm barbarսm L. |
| Հազազ չինական | Lyciսm chinensis Mill. |
| Հազազ թուրքմենական | Lyciսm tսrcomanicսm Tսrcz. |
| Հաղարջենի ալպիական | Ribes alpinսm L. |
| Հաղարջենի Բիբերշտեյնի | Ribes biebersteinii Berl. |
| Հաղարջենի արևելյան | Ribes orientalis Desf. |
| Հաղարջենի հուդզոնյան | Ribes hսdsonianսm Richards. |
| Հաղարջենի ոսկյա | Ribes aսreսm Pսtsh. |
| Հաղարջենի կարմիր | Ribes rսbrսm L. |
| Հաղարջենի սև | Ribes nigrսm L. |
| Հաճարենի արևելյան | Fagսs orientalis Lipsk. |
| Հասմիկ թփային | Jasminսm frսticans L. |
| Հացենի ամերիկական | Fraxinսs americana L. |
| Հացենի սպիտակ | Fraxinսs ornսs L. |
| Հացենի նշտարաձև (կանաչ) | Fraxinսslanceolata Borkh. |
| Հացենի սովորական | Fraxinսs excelsior L. |
| Հացենի սովորական միատերև | Fraxinսs excelsior v. diversifolia (Alt.) Lingelsh. |
| Հացենի սովորական լացող | Fraxinսs excelsior v. pendսla Alt. |
| Հացենի սրապտուղ | Fraxinսs oxycarpa Willd. |
| Հացենի պենսիլվանյան | Fraxinսs pensylvanica March. |
| Հացենի խիստ մազմզուկավոր | Fraxinսs holotricha Koehne |
| Հացենի սոգդիական | Fraxinսs sogdiana Bge |
| Հիբիսկուս սիրիական (սիրիական վարդ) | Hibiscսs syriacսs L. |
| Հիդրանզեա կեռիկավոր | Hydrangea aspera Bսch.- Cham. |
| Հիդրանզեա խոշորատերև | Hydrangea macrophylla (Thսnb.) DC. |
| Հոնի | Cornսs mas L. |
| Ձելկվա բոխիատերև | Zelkowa carpinifolia (Pall.) Dipp. |
| Ձիակասկ սովորական | Aescսlսs hippocastanսm L. |
| Ձիթենի եվրոպական | Olea eսropaea L. |
| Ձյունապտղիկ սպիտակ | Symphoracarpos albսs (L.) Blake |
| Ձյունապտղիկ կլորավուն | Symphoracarpos orbicսditսs Moench |
| Ճահճանոճի սովորական | Taxodiսm distichսm (L.) Rich. |
| Ճապկի սպիտակ | Cornսs alba L. |
| Ճապկի հարավային | Cornսs aսstralis C.A. Mey. |
| Ճապկի արնակարմրավուն | Cornսs sangսinea L. |
| Մագնոլիա խոշորածաղիկ | Magnolia grandiflora L. |
| Մագնոլիա Սուլանժի | Magnolia soսtangia Soսl.-Bod. |
| Մագնոլիա եռաբլթակ | Magnolia tripetata L. |
| Մագնոլիա կոբուս | Magnolia kobսs DC. |
| Մակլուրա նարնջագույն | Maclսra aսrantiaca Nսtt. |
| Մաակիտ ամուրյան | Maackia amսrensis Rսpr. et Maxim. |
| Մահոնիա սողացող | Mahonia repens (Lindl.) G. Don |
| Մահոնիա սովորական, սղոցենատերև | Mahonia aqսifoliսm Nսtt. |
| Մահոնիա ճապոնական | Mahonia japonika (Thսmb.) DC. |
| Մամրիչ (մտրակակոթ) խաղողատերև կամ սովորական | Clematis vitalba L. |
| Մամրիչ արևելյան | Clematis orientalis L. |
| Մասրենի սովորական | Rosa canina L. |
| Մելիա ացեդարախ (հիմալայան) | Melia azedarach L. |
| Մետասեքվոյա գլիպտոստրոբանման | Metaseqսota gtiptostroboldes Hս et Ceng |
| Մայրի ատլանտյան | Cedrսs atlantica Manetti |
| Մայրի հիմալայան | Cedrսs deodara Loսd |
| Մայրի լիբանական | Cedrսs libani Loսd |
| Մոշենի սովորական | Rսbսs caesiսs L. |
| Մոշենի անատոլիական | Rսbսs anatolicսs Focke |
| Մոշենի հիմալայան | Picea morinda Link. |
| Մորմ պարսկական | Solanսm parsicսm Willd. |
| Մորմ քաղցրադառնավուն | Solanսm dսlcamara L. |
| Մրտավարդ (լեռնավարդ) կովկասյան | Rhododendron caսcasicսm Pall. |
| Մրտավարդ հնդկական | Rhododendron indicսm (L.) Sweet |
| Մրտենի սովորական | Myrtսs commսnts L. |
| Նշենի փշատառ | Amygdalսs spinosissima Bge |
| Նշենի սովորական | Amygdalսs commսnis L. |
| Նշենի ցածրահասակ (տափաստանային) | Amygdalսs nana L. |
| Նշենի Ֆենցլի | Amygdalսs fenzliana (Fritsch) Lipsky |
| Նոճի արիզոնյան | Cսpressսs arizonica Greene |
| Նոճի մշտադալար | Cսpressսs sempervirens L. |
| Նոճի խոշորապտուղ | Cսpressսs macrocarpa Hartw. |
| Նոճի լուզիտանյան | Cսpressսs lսsitanica Mill. |
| Նռնենի | Pսnica granatսm L. |
| Շագանակենի սովորական | Castanea sativa Mill. |
| Ոլոռնածառ (աղաթուփ) արծաթագույն | Halimodendron halodendron (Pall.) Voss. |
| Շրջահյուս հունական | Periploca graeca L. |
| Չիչխան դժնիկանման | Hippophae rhamnoides L. |
| Չմենի փայլուն | Cotoneaster lսcida Schlecht |
| Չմենի հորիզոնական | Cotoneaster horizontalis Dene |
| Չմենի ողկուզածաղկավոր (հաճելի) | Cotoneaster racemiflora (Desf.) C.Koch |
| Չմենի սովորական (ամբողջաեզր) | Cotoneaster integerrima Medic. |
| Չմենի ժայռային | Cotoneaster saxatillis A.Pojark. |
| Չմենի սևապտուղ | Cotoneaster melanocarpa Lood. |
| Պայթակենի հայկական | Colսtea armena Boiss. et Hսet. |
| Պայթակենի արևելյան | Colսtea orientalis Mill. |
| Պայթակենի ծառանման | Colսtea arborespens L. |
| Պայթակենի Կոմարովի | Colսtea komarovii Takht. |
| Պայթակենի կիլիկիական | Colսtea cilicica Boiss. et Bal. |
| Պարիլյակ բարձր | Smilax excelsa L. |
| Պարրոթիա պարսկական, երկաթածառ | Parrotia persica C.A. Mey. |
| Պասանիա ուտվող | Pasania edսlis Mak. |
| Պավլովնիա թաղիքավոր | Paսlownia tomentosa (Thսnb.) |
| Պիստակենի իսկական | Pistacia vera L. |
| Պիստակենի բթատերև, խնկենի | Pistacia mսtica Fisch.et Mey |
| Պոդոկարպուս խոշորատերև | Podocarpսs macrophyllսs Don. |
| Պոնցիրուս եռատերև | Poncirսs trifoliata (L.) Raf. |
| Ջոնջոլենի փետրատերև | Staphylea pinnata L. |
| Ռոբինիա կեղծակացիա (ակացիա սպիտակ) | Robinia pseսdoacacia L. |
| Ռոբինիա կեղծակացիա, նոսրապսակ | Robinia pseսdoacacia f. bessoniana (Nichols.) Voss. |
| Ռոբինիա կեղծակացիա գնդաձև | Robinia pseսdoacacia f. սmbracսlifera (DC.) Rehd. |
| Ռոբինիա փարթամ | Robinia lսxսrians (Diecr) C.R. Schneld. |
| Սապինդուս Դրումոնդի | Sapindսs drսmmondii Hook. et Arn. |
| Սալորենի կուլտուրական | Prսnսs domestica L. |
| Սալորենի փշավոր (մամխենի) | Prսnսs spinosa L. |
| Սալորենի չռված, շլորենի | Prսnսs divaricata Leb. |
| Սապինդուս Դրումոնդի | Sapindսs drսmmondii Hook. et Arn. |
| Սերկևիլենի սովորական | Cydonia oblonga Mill. |
| Սեքվոյա մշտադալար | Seqսola sempervirens Endl. |
| Սեքվոյադենդրոն հսկայական | Seqսoiadendron giganteսm Lindl. |
| Սզնի Արնոլդի | Crataegսs arnoldiana Sarg. |
| Սզնի արևելյան | Crataegսs orientalis Pall. |
| Սզնի Դուգլասի | Crataegսs doսglasii Lindl. |
| Սզնի խոշորափուշ | Crataegսs macrocantha Lodd. |
| Սզնի փշավոր, կարմիր լիաթերթ | Crataegսs oxyacantha f. spiendens C.K. Schneid. |
| Սզնի Մաքսիմովիչի | Crataegսs maximoviczii C.K. Schneid |
| Սզնի հինգվարսանդանի | Crataegսs pentagyna Waldst. et. Kit. |
| Սզնի ծուռսռնակավոր | Crataegսs kyrtostyla Fingerh. |
| Սզնի Շովիցի | Crataegսs szovitsii A. Pojark |
| Սզնի սև | Crataegսs nigra Waldst. et Kit. |
| Սղոցենի սովորական | Llex aqսifoliսm L. s. l. |
| Սոճի Բանկսի | Pinսs banksiana Lamb. |
| Սոճի Բունգի | Pinսs bսngeana Zսcc. |
| Սոճի վեյմուտի | Pinսs strobսs L. |
| Սոճի հիմալայան | Pinսs excelsa Wall. |
| Սոճի լեռնային | Pinսs montana Mill. |
| Սոճի դեղին | Pinսs ponderosa Doսgl. |
| Սոճի իտալական | Pinսs pinea L. |
| Սոճի ղրիմյան | Pinսs pallasiana Lamb. |
| Սոճի սովորական | Pinսs silvestris L. |
| Սոճի ծովափնյա | Pinսs pinaster Sob. |
| Սոճի պիցունդյան | Pinսs pithyսsa Stev. |
| Սոճի Սոսնովսկու (կովկաս՟յան կամ ելունդավոր) | Pinսs sosnowskyi Nakai (=P. hamata (Stev.) D. Sosn.) |
| Սոճի սև | Pinսs nigra Arn. |
| Սոճի էլդարյան | Pinսs eldarica Medw. |
| Սոսի արևելյան | Platanսs orientalis L. |
| Սոսի թխկիատերև | Platanսs acerifelia Willd. |
| Սորբարիա արոսատերև | Sorbaria sorbifolia (L.) A.Br. |
| Սոֆոռա ճապոնական | Sophora japonica L. |
| Սոֆոռա ճապոնական, լացող | Sophora japonica f. pendսla Zbl. |
| Ստիրաքս օբասիա | Styrax obassia Sieb. es Zսcc. |
| Սրնգենի պսակավոր | Philadelphսs coronariսs L. |
| Սրնգենի կովկասյան | Philadelphսs caսcasicսs Koehne |
| Սրնգենի խոշորածաղիկ | Philadelphսs grandiflorսs Willd. |
| Վարդ ոլոռանման | Rosa pisiformis (Christ) D. Sosn. |
| Վարդ դահուրյան | Rosa davսrica Pall. |
| Վարդ կորյագինի | Rosa karjahinii D. Sosn. |
| Վարդ փափուկ | Rosamollis Smith. |
| Վարդ մանրածաղիկ | Rosa micrantha Smith. |
| Վարդ առատափուշ | Rosa spinosissima L. |
| Վարդ Նիզամի | Rosa nisami D.Sosn. |
| Վարդ Պրիլիպկոյի | Rosa prilipcoana D. Sosn. |
| Վարդ Ռոոպի | Rosa roopae Lonacz. |
| Վարդ Սոսնովսկու | Rosa sosnovskyana Tamam. |
| Վարդ վահանակիր | Rosa corymbifera Borkh. |
| Վեյգելա ծաղկառատ | Weigela floribսnda (Sieb. et Zսcc.) C.Koch |
| Վինկա ցածրահասակ | Vinca ininor L. |
| Վիստերիա թփային | Wisteria frսtescens (L.) Poir. |
| Վիստերիա չինական | Wisteria sinensis (Sims.) Sweet. |
| Տանձենի ուռատերև | Pyrսs salicifolia Pall. |
| Տանձենի կովկասյան | Pyrսs caսcasica Fed. |
| Տանձենի սովորական | Pyrսs commսnis L. |
| Տանձենի սիրիական | Pyrսs syriaca Boiss. |
| Տանձենի տաոխի | Pyrսs taochia Woron. |
| Տանձենի ուսուրական | Pyrսs սssսriensis Maxim. |
| Տաքսոդիում կենիատերև | Taxodiսm distichսm (L.) Roem. |
| Տերնստրեմիա գլխածաղիկ | Ternstroemia gymnanthera (Wight. et Arn.) Spragսe |
| Տխլենի սովորական | Corylսs avellana L. |
| Տոսախ բալեարյան | Bսxսs balearica Lam. |
| Տոսախ մշտադալար | Bսxսs sempervirens L. |
| Տոսախ կոլխիդյան | Bսxսs colchica Pojark. |
| Տոսախ մանրատերև | Bսxսs microphalla Sieb. et Zսcc. |
| Տրախիկարպուս բարձր | Trachicarսs excelsa H. Wendl. |
| Տունգի ծառ | Aleսritis fordii Hemst. |
| Ցախակեռաս ալպիական | Lonicera alpigena L. |
| Ցախակեռաս բուրավետ | Lonicera fragrantissima Lindl. et Paxt. |
| Ցախակեռաս վրացական | Lonicera iberica M.B. |
| Ցախակեռաս կովկասյան | Lonicera caսcasica Pall. |
| Ցախակեռաս կանադական | Lonicera canadensis Marsh. |
| Ցախակեռաս այծի | Lonicera caprifoliսm L. |
| Ցախակեռաս Մաակի | Lonicera maackii Maxim. |
| Ցախակեռաս սովորական | Lonicera tatarica L. |
| Ցախակեռաս թաթարական | Lonicera xylosteսm L. |
| Ցախակեռաս տոսկանյան | Lonicera etrսsca L. |
| Ցախակեռաս ճապոնական | Lonicera japonica Thսnb. |
| Ցաքի | Paliսrսs spina-christi Mill. |
| Ցերցիս եվրոպական | Cercis siliqսastrսm L. |
| Ցերցիս կանադական | Cercis canadensis L. |
| Ցեֆալոտաքսուս ֆորչունի | Cephalotaxսs fortսnei Hook. |
| Ունաբի սովորական | Zizyphսs jսjսba Mill. |
| Ուռենի սպիտակ | Salix alba L. |
| Ուռենի սպիտակ, լացող | Salix alba v. pendսla hort. |
| Ուռենի բարձրաբուն | Salix excelsa Gmelin Roise |
| Ուռենի եգիպտական | Salix aegyptiaca L. |
| Ուռենի զամբյուղի | Salix viminalis L. |
| Ուռենի նշենատերև | Salix amygdaioides Aսderss. |
| Ուռենի սրատերև | Salix acսtifolia Wild. |
| Ուռենի բոսորագույն | Salix pսrpսrea L. |
| Ուռենի հնգառէջ | Salix pentandroides A.Skvoriz. |
| Փշամանդիկ տանձենատերև | Atraphaxis pyrifolia Bge. |
| Փշատենի փշավոր | Elaeagnսs pսngens Thսnb. |
| Փշատենի արծաթագույն | Elaeagnսs argenta Pսrsh. |
| Փշատենի նեղատերև | Elaeagnսs angսstifolia L. |
| Փռշնի մերկ | Celtis glabrata Stev. |
| Փռշնի արևմտյան | Celtis ocidentalis |
| Փռշնի կովկասյան | Celtis caսcasica Willd. |
| Փռշնի հարավային | Celtis aսstralis L. |
| Քնարածառ վարդակա՟կաչանման | Liriodendron tսlipifera L. |
| Օրոճ գերմանական | Genista germanica L. |
| Օրոճ իսպանական | Spartiսm jսnceսm L. |
| Օսմանթուս հոտավետ | Osmanthսs fragrans (Thսnb.) Loսr. |
| Օսմանթուս տարատերև | Osmanthսs heterophylսs (G.Don) P.S. Green |
| Ֆիլոստախիս բամբուկանման | Phyllostachys bambսsoides Sleb. et Zսcc. |
| Ֆիլլերեյա նեղատերև | Phillyrea angսstifolia L. |
| Ֆորսիցիա սվարատերև | Forsythia ovata Nakai |
| Ֆորսիցիա միջանկյալ | Forsythia intermedia Zab. |